wickkiey/tamil-wikipedia-markdown huggingface dataset:
# விக்கிப்பீடியா:வலையுரைகள்

தமிழ் விக்கிமீடியா சமூகத்தின் ஊடாட்டத்தைக் கூட்டும் வகையிலும் பல்வேறு விக்கி சார் தலைப்புகள், திறன்கள் குறித்து உரையாடும் வகையிலும் வலையுரைகளை (webinar) ஏற்பாடு செய்யலாம். ஒரு வார முன்னறிவிப்பு இட்டு அனைவரும் இது போன்ற உரைகளை ஒருங்கிணைக்கலாம்.  

## பதிப்புரிமை

இத்தொடரின் முதல் வலையுரையில் பதிப்புரிமை குறித்து உரையாடுவோம். இது தொடர்பான உங்கள் கேள்விகளைக் கீழே தாருங்கள். ஒரு வேளை, நீங்கள் வலையுரையில் கலந்து கொள்ள இயலாவிட்டாலும், இக்கேள்விகளுக்கான விடைகளை அலசுவோம். தமிழ் விக்கிப்பீடியாவிலும் முறையாக ஆவணப்படுத்துவோம்.  

### நேரம்

- இவ்வலையுரைக்கான நேரம் விரைவில் உறுதி செய்யப்படும். பெரும்பாலும் இந்திய / இலங்கை இரவு 08.30 - 10.30 மணிக்குள் தொடங்கி 90 நிமிடங்கள் நடக்குமாறு அமையலாம்.
- bit.ly/tawiki-hangout என்ற முகவரியில் கூகுள் கூடல் மூலம் இவ்வலையுரை நிகழும்.

### பங்கேற்போர்
1. --இரவி (பேச்சு) 09:20, 12 மார்ச் 2016 (UTC)
1. <span>&nbsp;**மாதவன்**&nbsp;</font></span> (<span>&nbsp;***பேச்சு***&nbsp;</font></span>) 09:49, 12 மார்ச் 2016 (UTC)
1. மதனாகரன் (பேச்சு) 14:55, 12 மார்ச் 2016 (UTC)
1. பயனர்:உலோ.செந்தமிழ்க்கோதை உலோ.செந்தமிழ்க்கோதை (பேச்சு) 13:10, 17 மார்ச் 2016 (UTC)
1. <font>அன்பு**மு**னுசாமி <font>**பேச்சு** 05:42, 18 மார்ச் 2016 (UTC)
1. மயூரநாதன் (பேச்சு) 06:06, 25 மார்ச் 2016 (UTC)

### கேள்விகள்
1. பதிப்புரிமை என்றால் என்ன?
1. விக்கிப்பீடியா பின்பற்றும் பதிப்புரிமை என்ன? ஏன் இதனைப் பின்பற்றுகிறார்கள்? ஏன் இதில் (படிமங்களை நீக்குவது போன்ற) மிகுந்த உறுதியான நடவடிக்கைகளை எடுக்கிறார்கள்?
1. நியாயப் பயன்பாடு என்றால் என்ன?
1. ஒரு நூல் / கட்டுரை / நிகழ்பட ஆவணத்தைப் பார்த்து விட்டு என் சொந்தச் சொற்களில் அவற்றைச் சுருக்கியோ சொற்களை மாற்றியோ எழுதினால் பதிப்புரிமை மீறலாகுமா? இதில் எந்த எல்லைக்கு உட்பட்டுச் செயற்படுவது?
1. தமிழ் விக்கி நோக்கில் இந்திய / இலங்கை பதிப்புரிமைச் சட்டத்துக்குச் சுருக்கமான அறிமுகம் தர முடியுமா? எந்த நாட்டுச் சட்டத்தைப் பின்பற்றுவது?
1. ஒரு படிமம் அல்லது கோப்பு தமிழ் விக்கியில் பதிவேற்றப்படும் போது, துப்புரவாளர்கள் அதனை எப்படி சரி பார்க்கிறார்கள்? துப்புரவுப் பணிப் போக்கு எப்படி அமைகிறது?
1. ஏன் என்னுடைய ஒரு படிமத்தை நீக்குகிறீர்கள்? அதே போன்ற இன்னொரு படிமத்தை விட்டு வைக்கிறீர்கள்?
1. ஒரு புத்தகம் பற்றிய கட்டுரையில் அப்புத்தகத்தில் மேல் பகுதியை படம் எடுத்து பதிவேற்றும்போது அதனை நீக்க பரிந்துரைக்கப்பட்டுள்ளது. அதோடு உரியவரிடம் உரிமைச்சான்று தேவை என்று குறிப்பிடப்பட்டுள்ளது. இப்போது அப்புத்தகத்தை எழுதியவரோ, பதிப்பித்தவரோ இருந்தால் அவர்களிடம் எப்படி, எந்த முறையில் உரிமைச்சான்று வாங்கி பதிவேற்ற முடியும், என்பதை தெளிவுபடுத்துங்கள். சம்பந்தப்பட்ட நபர்கள் இல்லையென்றால் வேறு வழிமுறை என்ன?
1. எந்தவொரு வெளியீட்டுக்கும் பதிப்புரிமைக்கான இயல்கால வரம்பு உண்டு. இது நாட்டுக்கு நாடு வேறுபடலாம்.இதற்கு உலக அளவிலான ஏற்புடைய பொதுச் சட்ட வரையறைகள் உள்ளனவா? இருந்தால் அதைப் பற்றிய அறிவு விக்கிபீடியருக்கு உதவும்.
# ஜெகதல்பூர்



**ஜெகதல்பூர்** (Jagdalpur) இந்தியாவின் சத்தீஸ்கர் மாநிலத்தின் பஸ்தர் கோட்டத்தில் உள்ள பஸ்தர் மாவட்டத்தின் நிர்வாகத் தலைமையிட நகரமும், மாநகராட்சியுமாகும். இதன் அருகில் உள்ள பெரிய நகரம் விசாகப்பட்டினம், ஜெகதல்பூரிலிருந்து 307 கி.மீ. தொலைவில் உள்ளது.  

ஜெகதல்பூர் நகரம் துணி வணிகத்தில் ஒரு பெரிய முனையாகும். எனவே இந்நகரத்தை சின்ன இந்தூர் என அழைப்பர். பஸ்தர் கோட்டத்தில் மட்டுமல்லாமல், ஒரிசா மற்றும் தென்னிந்தியாவின் பெரிய துணி சந்தையாக ஜெகதல்பூர் விளங்குகிறது.  

## சுற்றுலா
சத்தீஸ்கர் மாநிலத்தின் சுற்றுலாத் தலைநகராக ஜெகதல்பூர் விளங்குகிறது.  
ஜெகதல்பூர் பசுமையான இயற்கை காடுகள் சூழ்ந்த மலை அருவிகள், குகைகள், இயற்கைப் பூங்காக்கள், இயற்கை ஆதாரங்கள், மூலிகைச் செடி கொடிகள், உணர்ச்சி பொங்கும் திருவிழாக்கள் கொண்ட நகரமாகும்.  
மேலும் இந்நகரத்தின் அருகில் கங்கேர் கட்டி தேசியப் பூங்கா, கோட்டும்சர் குகை, கைலாச குகைகள் சுற்றுலா பயணிகளை கவரதக்க வகையில் உள்ளது.  

## மக்கள் தொகையியல்
, ஜெகதல்பூர், பஸ்தர் மாவட்டம்]]  

2011-ஆம் ஆண்டின் மக்கள்தொகை கணக்கெடுப்பின்படி, 48 வார்டுகள் கொண்ட ஜெகதல்பூர் மாநகராட்சியின் மொத்த மக்கள்தொகை 1,25,463 ஆகும். மக்கள்தொகையில் 6 வயதிற்குட்பட்டோர் 14,185 ஆகவுள்ளனர். பாலின விகிதம் 1000 ஆயிரம் ஆண்களுக்கு 961 பெண்கள் வீதம் உள்ளனர். எழுத்தறிவு 84.91% ஆகவுள்ளது. மக்கள்தொகையில் இந்துக்கள் 81.80 %, இசுலாமியர்கள் 5.32%, கிறித்தவர்கள் 9.44%, சீக்கியர்கள் 1.27%, சமணர்கள் 1.81%, பௌத்தர்கள் 0.21% மற்றவர்கள் 0.15% ஆகவுள்ளனர்.  

## தொழில்
ஜெகதல்பூர் நகரத்திலிருந்து 16 கி மீ தொலைவில் நிறுவப்பட்ட 21,000 கோடி மதிப்புள்ள நகர்னார் இரும்பு ஆலை திசம்பர் 2016 முதல் செயல்பட உள்ளது.  
ஜெகதல்பூரிலிருந்து இருபது கிலோ மீட்டர் தொலைவில் உள்ள 19,500 கோடி மதிப்பிலான டாடா நிறுவனத்தின் இரும்பாலை ஆண்டுக்கு 5.5 மில்லியன் டன் இரும்பு தளவாட உற்பத்தி செய்கிறது.  

## போக்குவரத்து

### சாலைகள்
ஜெகதல்பூர் பேருந்து நிலையத்திலிருந்து மாநிலத்தின் அனைத்து நகரங்களுக்கும் மற்றும் அருகில் உள்ள ஒரிசா, தெலுங்கானா, மத்தியப் பிரதேசம், ஜார்கண்ட் மாநிலங்களின் நகரங்களுக்கும் செல்ல அரசு மற்றும் தனியார் பேருந்து வசதிகள் உள்ளது.  

### தொடருந்து
- **ஜெகதல்பூர்** செல்லும் ஹிராகண்ட் விரைவு தொடருந்து வண்டியின் (BBS-Jagdalpur) வழித்தடம்]]  

ஜகதல்பூர் தொடருந்து நிலையம், சத்தீஸ்கர் மாநிலத்தின் ராய்ப்பூர், துர்க் நகரங்களையும், ஒரிசாவின் புவனேஸ்வர், கட்டக், கோராபுட் நகரங்களையும், ஆந்திராவின், விஜயநகரம், விசாகப்பட்டினம் நகரங்களையும், மேற்கு வங்காளத்தின் ஹவுரா நகரத்தை இணைக்கும் ஒற்றை இருப்புப்பாதை கொண்டுள்ளது.  

## திருவிழாக்கள்
ஜெகதல்பூர் நகரத்தில் கொண்டாடப்படும் முக்கியத் திருவிழாக்களில் நவராத்திரி, இரத யாத்திரை, மகாசிவராத்திரி, ஆடி அமாவாசை, தை அமாவாசை, மகாளய அமாவாசை, மாங்கனித் திருவிழாவும் அடங்கும்.  
## தட்ப வெப்பம்

மார்ச் முதல் மே மாதம் வரை கடும் கோடைகாலமும்; சூன் முதல் செப்டம்பர் வரை மழைக்காலமும்; நவம்பர் முதல் பிப்ரவரி முடிய குளிர்காலமும் கொண்டது ஜெகதல்பூர் நகரம்.  

## இதனையும் காண்க
- சிவப்பு தாழ்வாரம்
# ஜோன்ஸ் மகலியா



**ஜோன்ஸ் மகலியா**, இந்தியத் திரைப்பட இயக்குநரும் தயாரிப்பாளரும் ஆவார். இவர் அசாமிய மொழித் திரைப்படங்களை இயக்கியும் தயாரித்தும் உள்ளார். இவர் முதலில் தயாரித்து, இயக்கிய தூரணிர் ரங் என்ற திரைப்படம் 1979ஆம் ஆண்டில் வெளியானது. இவரது அடுத்த திரைப்படமான பகாகர் துபரீயா என்ற திரைப்படம் பெருவெற்றி பெற்றது.  

இவர் போடோ மொழியிலும் ஒரு திரைப்படத்தை இயக்கியுள்ளார். மகாசமர் என்ற திரைப்படமே இவர் இயக்கிய இறுதித் திரைப்படம்.  

## வாழ்க்கைக்குறிப்பு
இவர் இந்திய மாநிலமான அசாமின் சோணித்பூர் மாவட்டத்தில் உள்ள திப்லோஙா என்ற ஊரில், 1946ஆம் ஆண்டின் நவம்பர் முதலாம் நாளில் பிறந்தார். இவரது பெற்றோர் பூயாங் மகலியா, நுமலி மகலியா ஆகியோர் ஆவர். இவர் சூத்தியா உயர்நிலைப்பள்ளியில் படித்து, பின்னர் குவாஹாட்டியில் உள்ள ஆரிய வித்யாபீடம் என்ற கல்லூரியில் பட்டப்படிப்பை முடித்தார். இவரது மகன் ஜெர்ரி மகலியா இசையமைப்பாளராகி உள்ளார். ஜோன்ஸ் 2016ஆம் ஆண்டின் பிப்ரவரி ஆறாம் நாளில் இறந்தார்.  

## திரைத்துறை
இவர் ஒன்பது ஆவணப்படங்களையும் தயாரித்தார். பின்னர், பிரதிகாத் என்ற அசாமிய நாடகத்தை தூர்தர்ஷனில் வழங்கினார்.  
### சலச்சித்ர்
- தூரணிர் ரங் (1979)
- பஹாகர் துபரியா (1984)
- யுகாந்தரர் தேஜால் புவா (2000)
- ரணாங்கன்
- மகாசமர் (2012)

### நாடகங்கள்
- அனேக் புலர் சுர்பி
- சக்ரபேஹு
- சுரங்கர் சேஷத்
- காலரத்ன
- ஆப்பரேசன் டிராக்‌ச்
- காத்-ப்ரதிகாத்
- ஜீவன் ஜோனாக்
- ஹார்மொனி நார்த் ஈஸ்ட்
# குருதிக்குழாய்ச் சீரமைப்பு



**ஆஞ்சியோபிளாஸ்டி** (அல்லது **பலூன் ஆஞ்சியோபிளாஸ்டி**) (*angioplasty*) என்பது ரத்த நாளங்களில் ஏற்படும் அடைப்பை சரிசெய்ய நாளத்தின் ஊடாக (நாளத்தின் உட்புறம்) செய்யப்படும் ஓர் அறுவை சிகிச்சையாகும்.  

## பயன்கள்
ஆஞ்சியோபிளாஸ்டி சிகிச்சை இதய தமனி(கொரோனரி), மூளை தமனி (கரோடிட்), சிறுநீரக தமனி (ரீனல்), பிற தமனிகள் மற்றும் சிரைகளில் மேற்கொள்ளப்படுகிறது.  

## செய்முறை
தொடை அல்லது மணிக்கட்டு தமனி வாயிலாக ரத்த குழாய்கள் அணுகப்படுகின்றன. சிகிச்சை மேற்கொள்ளப்படவேண்டிய நாளத்தில் 2 முதல் 2.5 மிமீ விட்டமுள்ள குழாய் நிலைநிறுத்தப்படுகிறது.அதன் வாயிலாக 0.௦14" விட்டமுடைய நுட்பமான ஒயர் அடைப்பை தாண்டி நிலைநிறுத்தப்படுகிறது. இந்த ஒயரின் மேலாக பலூன் ஒன்று செலுத்தப்பட்டு அடைப்பின் ஊடே விரிவடைக்கப்படுகிறது. தேவையிருப்பின் ஸ்டென்ட் பொருத்தப்பட்டு அடைப்பு முற்றிலும் நீக்கப்படுகிறது.  

## குறிப்பு
ஆஞ்சியோபிளாஸ்டி மற்றும் ஸ்டென்ட் பொருத்தப்பட்ட நோயாளிகள் குறித்த காலத்திற்கு ஆஸ்பிரின் மற்றும் குலோபிடோக்ரேல் மாத்திரைகள் எடுத்துக்கொள்வது முற்றிலும் அவசியம்.
# அகமதாபாத் பி.ஆர்.டி.எஸ்


## வழித்தடங்கள்
அகமதாபாத் நகரப் பேருந்துகள் சென்றுவரும் வழித்தட விவரங்களை கீழே காணவும்.  
| bgcolor=adff2f|  
| | 5  
| |  
|-  
| | அஜீத் மில் - சோனீ நி சாலீ குறுக்கு சாலை- ஓடவ்  
| bgcolor=adff2f|  
| | 7  
| |  
|-  
| | ஆர். டி. ஓ. சர்க்கிள் - சபர்மதி - விசத் சந்திப்பு  
| bgcolor=adff2f|  
| | 5  
| |  
|-  
| | சோலா குறுக்கு சாலை - சோலா பாலம்  
| bgcolor=adff2f|  
| | 7  
| |  
|-  
| | இஸ்கான் - போபல்  
| bgcolor=adff2f|  
| | 5  
| |  
| இரண்டாம் கட்டப் பணி  
|-  
| | நேரு நகர் - எல்லிஸ் பாலம் - ஆஸ்டோடியா - சாரங்கபூர் - அஜீத் மில்  
| bgcolor=adff2f|  
| |  
| |  
| இரண்டாம் கட்டப் பணி  
|-  
| | காலுபுர் - நரோடா எஸ்.டி வொர்க்‌ஷாப்  
| bgcolor=adff2f|  
| |  
| |  
| இரண்டாம் கட்டப் பணி  
|-  
| | நரோடா எஸ்.டி வொர்க்‌ஷாப் - நரோடா  
| bgcolor=adff2f|  
| |  
| |  
| இரண்டாம் கட்டப் பணி  
|-  
| | விசத் சந்திப்பு - சாந்தகேடா  
| bgcolor=adff2f|  
| |  
| |  
| இரண்டாம் கட்டப் பணி  
|-  
| | தில்லி தர்வாஜா - காலுபுர் - சாரங்கபூர்  
| bgcolor=ffbc00|  
| |  
| |  
| மூன்றாம் கட்டப் பணி  
|-  
| | சோலா பாலம் - சைன்ஸ் சிட்டி  
| bgcolor=ffbc00|  
| |  
| |  
| மூன்றாம் கட்டப் பணி  
|-  
| | சிவரஞ்சனி - ஏ.பி.எம்.சி மார்க்கெட்  
| bgcolor=ffbc00|  
| |  
| |  
| மூன்றாம் கட்டப் பணி  
|-  
| | ஜசோதா நகர் - ஹாத்திஜண்  
| bgcolor=ffbc00|  
| |  
| |  
| மூன்றாம் கட்டப் பணி  
|-  
| | போபல் - குமா  
| bgcolor=ffbc00|  
| |  
| |  
| மூன்றாம் கட்டப் பணி  
|-  
|}  

## இணைப்புகள்

- அகமதாபாத் பீ.ஆர்.டி.எஸ் இணையதளம்
# பூரணர்



**பூரணர்** கௌதம புத்தரின் முதன்மைப் பத்துச் சீடர்களில் ஒருவர். இவர் புத்தத்தன்மை பெற்று அருகன் நிலைக்கு உயர்ந்தவர். இவரது இயற்பெயரான பூரணமைத்திரேயினிபுத்திர என்பதை பூரணர் என்ற பெயரில் அறியப்படுகிறார். பாலி மொழி நூல்களில் **புன்னா** என அறியப்படுகிறார். புத்தரின் கொள்கைகளையும், தருமங்களை நாடு முழுவதும் விளக்கி கூறியவர்.  

சம்யுத்த நிகாயம், அத்தியாயம் 35, சூத்திரம் எண் 88-இல் பூரணரின் துறவற நெறிகளை விளக்குகிறது
# போரிவலி



**போரிவலி**, இந்திய நகரமான மும்பையின் புறநகர்ப் பகுதியாகும். இது மும்பை விமான நிலையத்தில் இருந்து 18 கி.மீ தொலைவில் அமைந்துள்ளது. இது மும்பையின் கடற்கரையோரம் அமைந்துள்ள ஒரு செல்வச் செழிப்பு மிக்க பகுதியாகும். அண்மைய புள்ளி விவரங்களின்படி போரிவலி மும்பையின் முதன்மை குடியிருப்பு பகுதியாக உள்ளது. 2010 ஆம் ஆண்டு நிலவரப்படி போரிவலியின் மொத்த மக்கள் தொகை 5,13,077 பேர்.  

## போக்குவரத்து
- சாலைவழி: பேருந்துகள், ஆட்டோக்கள் ஆகியவை போரிவலியில் இயக்கப்படுகின்றன. டாணே, வஷி, வடாலா, சயான் ஆகிய இடங்களுக்கு பேருந்துகள் இயக்கப்படுகின்றன.

## ரயில் நிலையம்

போரிவலி ரயில் நிலையமானது மும்பை புறநகர் ரயில் அமைப்பின் மேற்கு வழித்தடத்தில் அமைந்துள்ளது. போரிவலியில் இருந்து மும்பை புறநகர் ரயில்வேயின் மூலம் மற்ற இடங்களுக்கு தொடர்வண்டிகளில் சென்று வரலாம்.  

## முக்கிய நபர்கள்

- இந்திய கிரிக்கெட் வீரர் ரோகித் சர்மா
- பாடகி ஆஷா போஸ்லே
# ஐதரபாத் எம்.எம்.டி.எஸ்

**ஐதரபாத் எம்.எம்.டி.எஸ்** என்னும் புறநகர ரயில்வே, ஐதரபாத்தில் இயங்குகிறது. இதை தெலுங்கானா அரசும், தென்மத்திய ரயில்வேயும் இணைந்து நடத்துகின்றன.  

## வழித்தடம்
| வழித்தடம் | பெயர் | இயக்கப்படும் வண்டிகள் |  |
| --- | --- | --- | --- |
| ஐதராபாது - லிங்கம்பல்லி | ஹெச்‌எல் | 26 |  |
| லிங்கம்பல்லி- ஐதராபாது | எல்‌ஹெச் | 23 |  |
| பலக்‌நாமா - லிங்கம்பல்லி | எப்‌எல் | 28 |  |
| லிங்கம்பல்லி- பலக்‌நாமா | எல்‌எப் | 30 |  |
| பலக்‌நாமா - ஐதராபாது | எப்‌ஹெச் | 5 |  |
| ஐதராபாது- பலக்‌நாமா | ஹெச்‌எப் | 3 |  |
| சிகிந்தராபாத்- பலக்‌நாமா | எஸ்‌எப், எஸ்‌யு | 3, 3 |  |
| பலக்‌நாமா - சிகிந்தராபாத் | எப்‌எஸ், யுஎஸ் | 3, 3 |  |
| லிங்கம்பல்லி- சிகிந்தராபாத் | எல்‌எஸ் | 2 | } |

## இணைப்புகள்

- தொடர்வண்டி கால அட்டவணை
# சப்தரி மாவட்டம்


## ஊர்கள்

- அர்னஹா
- இனர்வா புல்பரியா
- இனர்வா
- ஈடஹரீ விஷ்ணுபூர்
- ஓட்ரஹா
- ஔராஹீ
- கசன
- கஞ்சனபூர் காவிஸ்
- கபிலாஸ்
- கல்யானபூர்
- குசாஹா
- கோ. மதேபுரா
- கோய்லாடி70
- கோசபாகரி
- கட்கபூர்
- கோக்சர்பர்வ
- கோஜபூர்
- கம்ஹரியா பர்வஹா
- கோய்தீ
- கோபர் காடா
- சின்னமஸ்தா காவிஸ்
- ஜந்தௌல்
- ஜகதபூர் காவிஸ்
- ஜமுனீமதேபுரா
- ஜோகினியா-1
- ஜோகினியா-2
- ஜுதாகீ
- டாடா
- தராஹீ
- திகுலியா
- திலதீ
- தேர்ஹோதா
- திரிகோலா
- தேலியா
- திதாவா
- திமான
- தேவ்ரீ
- தேவ்ரீமருவா
- தௌலத்பூர்
- தனகடீ
- தர்மபூர் 2
- தோதனபூர்
- நர்தோ
- நேகதா
- பகரீ
- படேர்வா
- பத்தரகதா
- பாடோ
- பான்சேரா
- பிப்ரா மேற்கு
- பிப்ரா கிழக்கு
- போர்தஹா
- பிரசாபானி
- பகிரா
- பர்சேத்
- புல்காஹி
- பகதௌவா
- பதனஹா
- பத்கமா
- பனர்ஜுலா
- பனைனியா
- பனௌலாவா
- பனௌலீ
- பமஙங்கட்டி
- பர்சாயிம்
- பஸ்பலபூர்
- பஸ்பிடீ
- பாரம்ஜியா
- பிசாஹரியா
- புதேபாரசையேம்
- பேல்ஹிசபேனா
- பேல்ஹீ
- பைரவா
- போரியா
- பிரம்மபூர்
- பங்காஹா
- பாகவதபூர்
- பாரதஹ்
- புடாஹீ
- மதுபாடீ
- மனராஜா
- மலேகபூர்
- மலேட்
- மல்ஹானாமா
- மல்ஹானியா
- மஹாதேவா காவிஸ்
- மாதவபூர்
- மைனாகாடேரீ
- மைனாசகஸ்ரபஹு
- மௌவாஹா
- ராஜ்பிராஜ்
- ராமநகர்
- ராம்பூர் ஜமுவா
- ராம்பூர் மல்ஹானியா
- ராயபூர்
- ரூபநகர்
- ரௌதஹட்1
- லாலாபதி
- லோஹஜரா
- லௌனியா
- வீரபூர் பாராஹீ
- சங்கர் புரா
- சாராஸ்வர்
- சிம்ராஹா சிகியோவம்
- சிஸ்வா பேய்ஹி
- சீதாபூர்
- ஹனுமான் நகர்
- ஹர்தியா
# இந்தியாவில் உள்ள கேந்திரிய வித்தியாலயா பள்ளிகள்


*கேந்திரிய வித்தியாலயா* எனப்படும் பள்ளிகளை இந்திய அரசு நடத்துகிறது. இந்தியாவில் 1066 பள்ளிகளும், வெளிநாடுகளில் 3 மூன்று பள்ளிகளும் உள்ளன.  

மாநில வாரியாக கேந்திரிய வித்தியாலயா பள்ளிகளின் பட்டியல் கீழே தரப்பட்டுள்ளது. இந்த பட்டியலில் ஒன்றியப் பகுதிகளில் உள்ள பள்ளிகளும் சேர்க்கப்பட்டுள்ளன.  

## அசாம்
- ஏ.எஃப்.எஸ். யோர்ஹாட்
- பார்பேட்டா
- நாகாமோ
- திஞ்சான்
- திபு
- போர்ஜார்
- லேகாபானி
- நரங்கி
- வடகிழக்கு எல்லைப்புற ரயில்வே, ரங்கியா
- ஒன்பதாவது மைல்
- மாலிகாமோ
- கானாபாரா
- கரீம்கஞ்சு
- நூன்மதி
- குவாஹாட்டி
- பஞ்சகிராம்
- கோலாகாட்
- கோக்ராஜார்
- தூம்தூமா
- தின்சுகியா
- புது பங்காய்காமோ
- பி.ஆர்.பி.எல் தாலிகாமோ (தற்போது செயல்படுவதில்லை)
- ஏ.எஃப்.எஸ். கும்பிர்கிராம்
- சில்சார் கச்சார்
- ஓ.என்.ஜி.சி. ஸ்ரீகோனா
- ஹாஃபலாங்
- ஏ.எஃப்.எஸ். சாபுவா
- யோர்ஹாட்
- போகஜான்
- ஜாகிரோடு, மரிகாமோ
- என்.ஈ.ஐ.எஸ்.டி யோர்ஹாட்
- ஓ.என்.ஜி.சி. சிவசாகர்
- லூம்திங், நகாமோ
- எண்.1, தேஸ்பூர்
- எண்.2, தேஸ்பூர்
- லோக்ரா
- மிசா பாளையம், நகாமோ
- திகாரு
- வடக்கு லக்கிம்பூர்
- பி.வி.எஃப்.சி.எல், நமரூப்
- துலியாஜன்

## அந்தமான், நிகோபார் தீவுகள்
- எண் 1, அபெர்தீன் பசார்
- எண் 2, மின்னி பே

## அரியானா
- பல்வால்
- பிவானி

## அருணாச்சலப் பிரதேசம்

## ஆந்திரப் பிரதேசம்
- பேகம்பேட்டை, ஐதராபாத்
- கச்சிபவுலி
- ஐதராபாத் பல்கலைக்கழக வளாகம்
- எண்.1, உப்பால், ஐதராபாத்
- பிரபாத் நகர், குண்டக்கல்
- ஐ.என்.எஸ் கலிங்கா, விசாகப்பட்டினம்
- நவசேனாபாக், மால்காபுரம், விசாகப்பட்டினம்
- எண்.1, நவசேனாபாக், மால்காபுரம், விசாகப்பட்டினம்
- எண்.2, நவசேனாபாக், மால்காபுரம், விசாகப்பட்டினம்
- எண்.1,ஸ்ரீ விஜயநகர், 104 ஏரியா, விசாகப்பட்டினம்
- எண்.2,ஸ்ரீ விஜயநகர், 104 ஏரியா, விசாகப்பட்டினம்
- வால்டேர், தாட்டிசேட்லபாலெம், விசாகப்பட்டினம்
- ஸ்டீல் பிளான்ட், விசாகப்பட்டினம்
- நேவல் ஆர்மமென்ட் டிப்போ, விசாகப்பட்டினம்
- நல்லபாடு, குண்டூர்
- எண்.1, சத்யநாராயணபுரம், விஜயவாடா
- எண்.2, ரயில்வே வொர்க்‌ஷாப், விஜயவாடா
- ஓ.என்.ஜி.சி, ராஜமுந்திரி
- எஸ்.கே. பலகலைக்கழக வளாகம், அனந்தபுரம்
- எண்.1, திருப்பதி
- எண்.2, சி.ஆர்.எஸ், திருப்பதி
- நந்தியால் சவுராஸ்தா, கர்நூல்
- ஆர்.ஐ.எம்.எஸ், கடப்பா
- ஸ்ரீகாகுளம்
- அனந்தபுரம்
- தெனாலி
- மச்சிலிப்பட்டினம்
- பாபட்லா சூர்யலங்கா
- கூட்டி

## இமாச்சலப் பிரதேசம்

## கருநாடகம்

## கேரளம்

## கோவா
- எண் 1, வாஸ்கோட காமா
- எண் 2, வாஸ்கோட காமா
- ஐ.என்.எஸ் மாண்டவி
- இராணுவப் பகுதி, போண்டா
- இராணுவப் பகுதி, பம்போலிம்

## சண்டிகட்

## சத்தீஸ்கட்

## தமிழ்நாடு
:சென்னை  
- சி.எல்.ஆர்.ஐ
- அண்ணா நகர்
- அஷோக் நகர்
- டி.ஜி.ஐ. வளாகம்
- கில் நகர்
- ஐ.ஐ.டி
- ஐலண்டு கிரவுண்ட்ஸ்
- மீனம்பாக்கம்
- தாம்பரம் - 1
- தாம்பரம் - 2
- ஆவடி ஏ.எஃப்.எஸ்
- ஆவடி சி.ஆர்.பி.எஃப்
- ஆவடி எச்.வி.எஃப்
- ஆவடி ஓ.சி.எஃப்
- அரக்கோணம் - 1
- அரக்கோணம் - 2
- தக்கோலம்

## பீகார்

## மகாராஷ்டிரா

## மத்தியப் பிரதேசம்

## மணிப்பூர்

## மிசோரம்
- ஐசாவல்

## மேகாலயா

## மேற்கு வங்காளம்
# தர்சன் அரங்கநாதன்



**தர்சன் அரங்கநாதன்** (*Darshan Ranganathan*, சூன் 4, 1941 – சூன் 4, 2001) ஓர் இந்தியக் கரிமவேதியியலாளர். இவர் உயிர்க்கரிம வேதியியலில் பெரும்பணி ஆற்றியுள்ளார். இதில் "புரத மடிப்பு குறித்த முன்னோடி ஆய்வுக்காக" மிகவும் பெயர்பெற்றார். இவர் "மீமூலக்கூறு தொகுப்பு, மூலக்கூறு வடிவமைப்பு, அரிய உயிரியல் நிகழ்வுகளின் வேதியியல் ஒப்புருவாக்கம், செயல்முனைவுக் கலப்பு பெப்டைடுகளின் தொகுப்பு, மீநுண்குழல்களின் தொகுப்பு ஆகிய ஆய்வுகளுக்காகப் பெரிதும் மதிக்கப்படுகிறார்."  
## வாழ்க்கை
இவர் வித்யாவதி மார்கனுக்கும் சாந்தி சுவரூப்புக்கும் 1941 ஜூன் 4 இல் பிறந்தார். இவர் தில்லியில் அடிப்படைக் கல்வி கற்றார். இவர் தில்லி பல்கலைக்கழகத்தில் 1967 இல் வேதியியலில் முனைவர் பட்டம் பெற்றார். தில்லி மிராண்டா கல்லுரியில் விரிவுரையாளராகச் பணியில் சேர்ந்தவர், பின்னாட்களில் அக்கல்லூரியின் வேதியியல் துறையின் தலைமையை ஏற்றுள்ளார். பிறகு லண்டனிலுள்ள ராயல் கழகத்தின் 'கண்காட்சி 1851’ ஆய்வுதவி பெற்று, முதுமுனைவர் பட்ட ஆய்விற்காக இலண்டன் இம்பீரியல் கல்லூரிக்கு சென்றுள்ளார், அங்கு இவர் டிரெக் பார்ட்டனிடம் ஆய்வு செய்துள்ளார்.  

இவர் உதவித் தொகைகளைப் பெற்று, அதன் அடிப்படையில் கான்பூரில் தனது ஆய்வைத் தொடர்ந்தார். அவரது கணவர் அங்கே பணியில் இருந்ததால் எழுதப்படாத நடைமுறை விதியால் புலப்பணியாளராக இவரால் சேர இயலவில்லை.  

இவர் 1993 இல் திருவனந்தபுரத்தில் உள்ள அறிவியல் தொழில்நுட்பத் துறையிடை ஆய்வுக்கான தேசிய நிறுவனத்தின் மண்டல ஆய்வகத்திலும் 1998 இல் ஐதராபாதில் உள்ள இந்திய வேதியியல் தொழில்நுட்ப நிறுவனத்திலும் தன் ஆய்வைத் தொடர்ந்தார்.  

## அறிவியல் பணி
இவரது சிறப்பார்வம் இயற்கை உயிர்வேதி நிகழ்வுகளை ஆய்வகத்தில் மீட்டுருவாக்குவதி குவிந்திருந்தது. ஃஇஸ்ட்டாமைன், ஃஇஸ்ட்டாடைன் ஆகியவற்றில் இருந்து, அவற்றின் ஓர் உட்கூறான இமிடசோலைத் தன்னியக்கமுறையில் பிரித்தெடுப்பதற்கான நெறிமுறையை உருவாக்கினார். இது மருந்தாக்கத்துக்குப் பெரும்பங்காற்றியது. இவர் யூரியா சுழற்சியை ஆய்வகத்தில் ஒப்புருவாக்கம் செய்யும் வழிமுறையை உருவக்கினார். இவர் பின்னாட்களில் பல்வேறு புரதங்களைச் செய்வதிலும் தானே ஒருங்கிணையும் பெப்டைடுகளைக் கொண்டு மீநுண்குழல்களை உருவாக்குவதிலும் வல்லவரானார்.
# அசுரர் (இந்து சமயம்)

, கம்போடியா]]  

**அசுரர்கள்**, இந்துத் தொன்மவியல் வரலாற்றின்படி, அசுரர்கள் தேவர்கள் எனப்படும் சுரர்களின் ஒன்று விட்ட உடன்பிறந்தவர்கள் ஆவர். காசிபர் - திதி தேவி இணையருக்குப் பிறந்தவர்களே அசுரர்கள் ஆவர்.  
அசுரர்கள் தீய குணங்கள் கொண்ட உயராற்றல் கொண்டவர்கள். அசுரர்களில் சில நற்குணம் கொண்டவர்கள் வருணனால் வழிநடத்தப்படும் ஆதித்தியர்கள் எனப்படுவர். இரணியாட்சன், இரணியன், இராவணன், சூரபத்மன், மகிசாசூரன் வாதபி போன்றோரை அசுரர்களுக்கு உதாரணமாகக் குறிப்பிடலாம்.  

*தானவர்கள்* மற்றும் தைத்தியர்களும் அசுரர்கள் என அழைக்கபடுவர். அசுரர்களின் முதல் தலைவராக இருந்தவர் விருத்திராசூரன் ஆவார். அசுரர்களின் குலகுரு சுக்கிராச்சாரியார் ஆவர்.  

வேதங்களில் இரக்கமும் நற்செய்கைகள் போன்ற சத்துவ குணம் கூடியவர்களை தேவர்கள் என்றும், அசுரர்கள் முன்கோபம், வீண் புகழ்ச்சி போன்ற இராட்சத குணம் படைத்தவர்கள் என்றும், முனிவர்கள் இயற்றும் வேள்விகளை அழிப்பவர்கள் என்றும் இறைவர்களை கொடுமைப் படுத்துபவர்கள் என்றும் அறியப்படுகிறார்கள்.  

இந்து சமயப் புராணங்கள், இதிகாசங்களில் அசுரர்களின் ஒரு பிரிவினர் இயற்கை ஆற்றல் மிக்க இயக்கர்கள் எனும் (யட்சர்கள் - யட்சினிகள்) என்றும், மனிதர்களை கொன்று உண்பவர்களை இராட்சதர்கள் என்றும் அழைக்கப்படுகிறார்கள்.  
ரிக் வேதத்தில் அசுரர்கள் குறித்து எண்பத்து எட்டு முறை குறிப்பிட்டுள்ளது. .  

## இந்துத் தொன்மவியல்
### விஷ்ணு வரலாறு
திருப்பாற்கடலை தேவர்களுடன் அசுரர்களும் இணைந்து கடையும் போது வெளிப்பட்ட அமிர்தத்தை, விஷ்ணு பகவான் மோகினி வடிவம் எடுத்து அசுரர்களுக்கு அமிர்தம் வழங்காது தேவர்களுக்கு மட்டுமே வழங்கினார் என விஷ்ணு புராணம் கூறுகிறது. விஷ்ணு அவ்வபோது அவதாரம் எடுத்து அசுரர்களை கொன்றார் என விஷ்ணு புராணம் மற்றும் பாகவத புராணம் கூறுகிறது.  

### சிவ புராணம்
அசுரர்கள் சிவனை வழிபட்டு தவமியற்றி வரங்களை பெற்று, இறையுலகத்தை கைப்பற்றி  
இறைவர்களை சிறை வைத்தனர் என சிவ புராணம் கூறுகிறது. இறைவர்களுக்கும் - முனிவர்களுக்கும் துன்பம் இழைத்த சும்பன் - நிசும்பன் மற்றும் சுந்தன் - உப சுந்தன் எனும் அசுர இரட்டையர்களை சிவ பெருமான் அழித்தார்.  

### தேவி பாகவதம்
தேவி பாகவத்தில், பார்வதி துர்கை வடிவுடன் மகிசாசூரன் போன்ற கொடிய அசுரர்களை கொன்றார் என கூறுகிறது.  

### பாகவத புராணம்
பாகவத புராணத்தில், கம்சன் ஏவிய அரக்கர்களை கிருட்டிணன் கொன்றார் என அறிய முடிகிறது.  

## பௌத்தம்

பௌத்த சமயத்தில் குறிப்பாக மகாயான பௌத்தத்தில் அசுரர்கள் குறித்து அதிக செய்திகள் உள்ளன.  

## புகழ் பெற்ற அசுரர்கள் & அரக்கிகள்

1. விருத்திராசூரன்
1. மாயாசுரன்
1. சுந்தன் - உபசுந்தன்
1. சும்பன் - நிசும்பன்
1. மகிசாசூரன்
1. சூரபதுமன்
1. இரணியன்
1. இரணியகசிபு
1. இரணியாட்சன்
1. பிரகலாதன்
1. விரோசனன்
1. மகாபலி சக்கரவர்த்தி
1. விருசபர்வன்
1. இராவணன்
1. கும்பகர்ணன்
1. வீடணன்
1. இந்திரசித்து
1. மாரீசன்
1. கரன்
1. தாரகன்
1. சலந்தரன்
1. இரத்த பிந்து
1. நரகாசுரன்
1. சூர்ப்பனகை
1. தாடகை
# கேமா



**கேமா** (Khema) புத்தரின் இரண்டு தலைமைப் பெண் சீடர்களில் ஒருவராவார். மற்றவர் உப்பலவன்னா  
கேமா மகத நாட்டின் மன்னன் பிம்பிசாரனின் பட்டத்தரசிகளில் ஒருவர். மகத அரசன் பிம்பிசாரனின் அனுமதியுடன் அழகில் சிறந்த கேமா கௌதம புத்தரை அணுகி துறவறம் பூண்டார்.  

துறவறம் நன்கு பயின்று தன்னை அருக நிலைக்கு உயர்த்திக் கொண்டு, புத்தரின் பெண் சீடர்களில் தலைமைப் பிக்குணியாக திகழ்ந்தவர்.
# காராகும் பாலைவனம்


**காராகும் பாலைவனம்** (Karakum Desert), கருமணல் கொண்டதால் இப்பாலைவனத்திற்கு துருக்கி மொழியில் காரகும் பாலைவனம் எனப் பெயராயிற்று. நடு ஆசியா நாடான துருக்மெனிஸ்தானின் மொத்த பரப்பளவில் எழுபது விழுக்காடு (35,000 சதுர கிலோ மீட்டர்) பரப்பளவை காராகும் பாலைவனம் அடைத்துள்ளது.  

இப்பாலைவனத்தில் மக்கள் தொகை அடர்த்தி 6.5 சதுர கிலோ மீட்டரில் ஒரு நபர் விகிதத்தில் உள்ளது. ஆண்டு சராசரி மழை அளவு 70 முதல் 150 மில்லி மீட்டராக உள்ளது.  

## அமைவிடம்
காஸ்பியன் கடலுக்கு கிழக்கே, ஏரல் கடலுக்கு வடக்கே, ஆமூ தாரியா ஆறு மற்றும் கிசுல்கும் பாலைவனத்திற்கும் வடகிழக்கில் துருக்மெனிஸ்தானில் காராகும் பாலவனம் அமைந்துள்ளது.  

## பொருளாதாரம் மற்றும் ஆதாரங்கள்
பாலைவனச் சோலைகள் மற்றும் சிறிதளவில் பருத்தி பயிரிடப்படுகிறது.  
தற்போது இங்கு கணிசமாக பாறை எண்ணெய் மற்றும் இயற்கை எரிவாயு கண்டெடுக்கப்பட்டுள்ளது.  

## நரகத்திற்கான கதவு
காராகும் பாலைவனப் பகுதியில் மீத்தேன் எரிவாயு எடுக்க 70 மீட்டர்கள் (130 அடிகள்) விட்டமும், 60 மீட்டர்கள் (200 அடிகள்) அகலமும், சுமார் 20 மீட்டர் (66 அடிகள்) ஆழத்தில் தோண்டிய மிகப் பெரிய பள்ளத்தாக்கில், இடைவிடாது தொடர்ந்து செம்மஞ்சள் நிறத்தில் மீத்தென் எரிவாயு தீச்சுவாலை தொடர்ந்து உமிழ்ந்தபடி இருப்பதால் இப்பகுதியை நரகத்திற்கான கதவு என உள்ளூர் மக்களால் அழைக்கப்படுகிறது.  

## போக்குவரத்து
டிரான்ஸ்-காஸ்பியன் தொடருந்து சேவை உள்ளது.
# காஞ்சிபுரம் சௌனகேசர் கோயில்



**காஞ்சிபுரம் சௌனகேசர் கோயில் (சௌனகேசம்)** என்றழைக்கப்படும் இது, காஞ்சியிலுள்ள சிவக் கோயில்களில் ஒன்றாகும். மேலும், இவ்விறைவரை **திருக்காஞ்சீஸ்வரர்** எனும் மற்றொரு பெயருடனும் வழங்கப்படுகிறது. இது, புத்தேரித் தெருவை அடுத்துள்ள கவுனசேகர் தெருவில் உள்ளது. கிழக்கு பார்த்த சன்னதியாக அறியப்பட்ட இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.  

## இறைவர், வழிபட்டோர்
- இறைவர்: சௌனகேசர், சவுனகேஸ்வரர், திருக்காஞ்சீஸ்வரர்.
- தீர்த்தம்: சகோதர தீர்த்தம்
- வழிபட்டோர்: சௌனக முனிவர்.

## தல வரலாறு
கவுனக முனிவர் தம்பெயரால் சிவலிங்கம் நிறுவி போற்றி மலநோய் நீங்க் முக்தி எய்தினர். சகோதர தீர்த்தம் அக்னிதேவன் தான் ஒளித்திருப்பதற்கு இக்குளத்தருகே வருணணை தன்னையொருவருக்கும் காட்டக்கூடாதென்றும் எனக்கு நீ சகோதரனல்லவா என்றும் பிரார்த்தித்து ஒளிந்திருந்தனராதலால் அக்குளம் சகோதர தீர்த்தமெனப் பெயர் பெற்றதென்பது வரலாறாகும்.  

## தல விளக்கம்
சவுனகேசம் எனும் இது, சவுனக முனிவர் தம்பெயராற் சிவலிங்கம் நிறுவிப் போற்றி மலநோய் நீங்கி முத்தி எய்தினர். இக்கோயில் புத்தேரி தெருவை அடுத்துள்ள சவுனகேசர் தெருவில் உள்ளது.  

## தல பதிகம்
- **பாடல்**: (**சவுனகேச வரலாறு**)
::விளம்புவன் னீசந் தனக்குமேல் பாங்கர் விழைதகுஞ் சவுனகேச்  
:சரத்திற், களங்கனி விளர்ப்ப விடங்கிடந் திமைக்குங் கறைமிடற்  
::றடிகளை இருத்தி, வளம்பயில் காதற் சவுனக முனிவன் மரபுளி  
:அருச்சனை யாற்றி, உளம்பயில் மலநோய் தவிர்ந்துபேரின்ப வீடுபே  
::றுற்றதவ் வரைப்பு.  

- **பொழிப்புரை**:
::''பேசப்பெறும் வன்னீசத் தலத்திற்கு மேற்கில் விரும்பத்தக்க சவுனகேசத்  
:''தலத்தில், களாம்பழமும் வெளிறுபட நீலம் காட்டும் விடங் கண்டத்தில்  
::''தங்கி ஒளிவிடும் திருநீலகண்டப் பெருமானை எழுந்தருளுவித்து நலமிகும்  
:''பேரன்புடைய சவுனக முனிவர் விதிப்படி அருச்சனை செய்து உயிரைப்  
::''பற்றியுள்ள ஆணவ மலத்தான் ஆகும் பிறவி நோய் நீங்கிப் பேரின்ப  
:''வீட்டினைத் தலைப்படுதற் கிடனாகியது அத்தலம்.  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்குப் பகுதியில் புத்தேரித் தெருவை அடுத்துள்ள கவுனசேகர் தெருவில் உள்ள தானப்ப நாயகன் தெருவில் இக்கோவில் தாபிக்கப்பட்டள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் மேற்கு திசையில், கச்சபேசுவரர் கோயிலின் மேற்கு திசையில் கிழக்கு பார்த்த சன்னதியாக இக்கோவில் அமைந்துள்ளது.
# திக்லிபூர்

**திக்லிபூர்**, இந்திய ஒன்றியப் பகுதியான அந்தமான் தீவுக்கூட்டத்தில் உள்ள வடக்கு அந்தமான் தீவில் உள்ள பெரிய நகரம் ஆகும். ஏரியல் விரிகுடாவிற்கு தெற்கில் , போர்ட் பிளேரில் இருந்து 290 கி.மீ தொலைவில், கல்போங் ஆற்றின் கரையில் கடல் மட்டத்திலிருந்து 43 மீட்டர் உயரத்தில் (141 அடி) இந்நகரம் அமைந்துள்ளது. திக்லிபூர் என்ற பெயரில் வட்டமும் உள்ளது. திக்லிபூர் வட்டத்தில் 42,877 மக்கள் வசிக்கின்றனர்.  

## தொழில்
இங்கு நெல், தென்னை, பாக்கு, வாழை ஆகியவை முக்கிய பயிர்கள்.
# ரங்கத்



**ரங்கத்** *(Rangat)* இந்திய ஒன்றியப் பகுதியான அந்தமான் தீவுக்கூட்டத்தின் நடு அந்தமான் தீவில் உள்ள கிராமம். இது வடக்கு மற்றும் மத்திய அந்தமான் மாவட்டத்துக்கு உட்பட்ட ரங்கத் வட்டத்தில் உள்ளது.  

இங்கு 38,824 மக்கள் வாழ்கின்றனர். இவர்களில் பெரும்பாலானோர் வங்காளிகளும், தமிழர்களும் ஆவர். இந்த நகரத்தில் இருந்து 210 கி.மீ பயணித்து போர்ட் பிளேரையும், 70 கி.மீ பயணித்து மாயாபந்தரையும் அடையலாம்..  

## ஊர்கள்
ரங்கத் வட்டத்தில் உள்ள கிராமங்கள்  
- ரங்கத்
- பகுல்தலா
- தஷ்ரத்பூர்
- கதம்தலா
- கவுசல்யாநகர்
- லாங் தீவு
- நிலாம்பூர்
- நிம்புதலா
- பர்ணசாலா
- சப்ரி
- சிவபுரம்
- சுந்தர்கட்
- ஊர்மிளாபூர்
- உத்தரா

## அரசியல்
இந்த ஊர் அந்தமான் நிக்கோபார் தீவுகள் மக்களவைத் தொகுதிக்கு உட்பட்டது.
# கார் நிக்கோபார் வான்படைத் தளம்



**கார் நிக்கோபார் வான்படைத் தளம்** , இந்திய ஒன்றியப் பகுதியான அந்தமான் நிக்கோபார் தீவுக்கூட்டத்தைச் சேர்ந்த கார் நிகோபார் தீவின் இந்திய வான்படை பாசறையில் அமைந்துள்ளது.  

## அமைப்பு
இந்த நிலையம் கடல் மட்டத்தில் இருந்து 5 அடி உயரத்தில் உள்ளது. சிமெண்டில் அமைக்கப்பட்ட ஓடுபாதை உள்ளது. இந்த ஓடுபாதை 2717 மீட்டர் நீளம் கொண்டது.
# வைப்பர் தீவு

**வைப்பர் தீவு**, இந்தியாவின் அந்தமான் நிக்கோபார் தீவுகள் ஒன்றியப் பகுதியில் உள்ள தீவு. இது போர்ட் பிளேருக்கு அருகில் அமைந்துள்ளது. இங்கு பிரித்தானியர் ஆட்சிக் காலத்தில் கட்டப்பட்ட சிறைகள் உள்ளன.  

இங்குள்ள சிறை இந்திய விடுதலைப் போராட்டத்தில் முக்கியப் பங்கு வகிக்கிறது.  

## அரசியல்
இந்த தீவு அந்தமான் நிக்கோபார் தீவுகள் மக்களவைத் தொகுதிக்கு உட்பட்டது.
# நாடாளுமன்றக் குன்று



**நாடாளுமன்றக் குன்று** (*Parliament Hill*, ), பொதுவழக்கில் **தி ஹில்**, ஒன்ராறியோ மாகாணத்தின் ஒட்டாவாவில் நகரமையத்தில் ஒட்டாவா ஆற்றின் தென்கரையில் அமைந்துள்ள அரசு நிலப்பகுதி ஆகும். இதன் கோதிக் மறுமலர்ச்சிப் பாணிக் கட்டிடங்களில் கனடிய நாடாளுமன்றம் அமைந்துள்ளது. இங்கு பல முக்கியமானத் தேசியக் குறியீடுகளை கட்டிட வடிவமைப்பில் காணலாம். இதனைச் சுற்றிப் பார்க்க ஆண்டுதோறும் கிட்டத்தட்ட 3 மில்லியன் பார்வையாளர்கள் வருகின்றனர்.  

18ஆவது, 19ஆவது நூற்றாண்டுகளில் இந்நிலப்பகுதி படைத்துறையின் கட்டுப்பாட்டில் இருந்தது. 1859இல் ஐக்கிய இராச்சியத்தின் விக்டோரியா கனடா மாகாணத்தின் தலைநகரமாக பைடவுனை அறிவித்த பிறகு இதனை அரசு நிலமாக மேம்படுத்தும் பணிகள் துவங்கப்பட்டன. நாடாளுமன்றத்தின் பல விரிவாக்கங்களையும் துறைசார் கட்டிடங்களையும் 1916இல் தீவிபத்தில் அழிபட்ட மைய வளாகத்தையும் அடுத்து நாடாளுமன்றக் குன்று தற்போதுள்ள வடிவைக் கொண்டுள்ளது; 1927இல் அமைதிக் கோபுரம் கட்டப்பட்டது. 2002 முதல் விரிவான $1 பில்லியன் செலவுள்ள புதுப்பித்தல், சீரமைத்தல் பணிகள் மேற்கொள்ளப்பட்டு வருகின்றன; இது 2020 வரை தொடரும் என மதிப்பிடப்பட்டுள்ளது.  

இந்தக் கட்டிடத் தொகுதியில் மூன்று வளாகங்கள் உள்ளன: மேற்கு வளாகம், கிழக்கு வளாகம் மற்றும் மைய வளாகம்.  

1916இல் ஏற்பட்ட தீ விபத்தொன்றில் மைய வளாகம் முழுமையாக அழிபட்டது; நூலகத்தை மட்டுமே காப்பாற்ற முடிந்தது. இந்தக் கட்டிடம் மீண்டும் கட்டப்பட்டு அமைதிக் கோபுரம் 1927இல் முடிவுற்றது. கட்டிடங்களின் கூரைகள் செப்பாலானவை; இவை காலப்போக்கில் பச்சையாக மாறியுள்ளன.  

இவ்வளாகத்தைச் சுற்றிலும் பல சிலைகள் அமைக்கப்பட்டுள்ளன. பல முன்னாள் பிரதமர்களுக்கும் கனடாவில் பெண்களின் சம உரிமைகளுக்காக போராடிய 5 முதன்மைப் பெண்களுக்கும் இங்கு சிலைகள் உள்ளன. கனடா நிறுவப்பட்டு நூறாண்டுகள் நிறைவுபெற்றதை போற்றும் வகையில் நூற்றாண்டுத் தீ ஏற்றப்பட்டுள்ளது.  

## மேற்சான்றுகள்
# மகாத்மா காந்தி தேசியப் பூங்கா



**மகாத்மா காந்தி தேசியப் பூங்கா**, இந்திய ஒன்றியப் பகுதியான அந்தமான் தீவுக்கூட்டத்தில் உள்ளது. இது போர்ட் பிளேரில் இருந்து 29 கி.மீ தொலைவில் அமைந்துள்ளது. இந்த பூங்கா 281.5 சதுர கி.மீ பரப்பளவில், பதினைந்து தீவுகளில் அமைந்துள்ளது. இங்கு நீர்மூழ்கல் உள்ளிட்டவை பொழுதுபோக்கு அம்சங்களாகும்.  

## இணைப்புகள்

- மகாத்மா தேசியப் பூங்காவைப் பற்றி
# கனடாவின் உச்ச நீதிமன்றம்



**கனடாவின் உச்ச நீதிமன்றம்** (*Supreme Court of Canada*, ) கனடாவின் மிகவும் உயரிய நீதிமன்றமாகும். கனடிய நீதி முறைமையில் மேல்முறையீடுகளுக்கான இறுதி நீதிமன்றமாகும். இந்த நீதிமன்றம் ஆண்டொன்றுக்கு மாகாண, ஆட்பகுதி மற்றும் கூட்டரசின் மேல் முறையீட்டு நீதிமன்றங்களின் தீர்ப்புகளால் தீர்வு கிடைக்காத 40 முதல் 75 வாதிகளுக்கு மேல்முறையீடு செய்ய அனுமதி வழங்குகின்றது. இதன் முடிவுகள் கனடியச் சட்டங்களின் இறுதி வெளிப்பாடாகவும் பயன்பாடாகவும் அனைத்து கீழ் நீதிமன்றங்களையும் கட்டுப்படுத்துவதாகவும் உள்ளன; இந்த தீர்ப்புகளுக்கு மேலோங்கும் வண்ணமோ செயலற்றதாக்கும் வண்ணமோ நாடாளுமன்றத்திலும் மாகாண சட்டப்பேரவைகளிலும் *கனடிய உரிமை சுதந்திரப் பட்டயம்* பிரிவு 33படி சட்டங்கள் இயற்றப்படலாம் (மீச்செல் பிரிவு).  
## மேற்சான்றுகள்
# பெர்த்தா காசிரீஸ்



**பெர்த்தா காசிரீஸ் (Berta Isabel Cáceres Flores**, ; 4 மார்ச் 1971, 1972, or 1973 – 3 மார்ச் 2016) என்பவர் நடு அமெரிக்க நாடான ஹொண்டுராஸ் நாட்டைச் சேர்ந்த ஒரு சுற்றுச்சூழல் செயற்பாட்டாளர் மற்றும் லென்கா பழங்குடியினத் தலைவர், மற்றும் ஹோண்டுராஸ் பாப்புலர் மற்றும் பழங்குடி அமைப்புகளின் கவுன்சிலின் (COPINH). இணை நிறுவனர் மற்றும் ஒருங்கிணைப்பாளர் ஆவார். பழங்குடி மக்களின் வாழ்வாதாரத்துக்கு அச்சுருத்தலாகவும், அவர்கள் புனிதமானது என்று கருதும் குவால்கர்க் ஆற்றின் குறுக்கே கட்ட திட்டமிடப்பட்ட அருவா ஜர்கா அணைத் திட்டத்தை எதிர்த்து பூர்வகுடி மக்களை ஒருங்கிணைத்து போராடி அணைத் திட்டத்தை தற்காலிகமாக நிறுத்தவைத்தார். இதற்காக 2015 ஆண்டு சுற்றுச்சூழல் பணிக்காக வழங்கப்படும் கோல்டுமேன் சுற்றுச்சூழல் விருதைப் பெற்றார்.  

இவரின் சுற்றுச்சூழல் செயற்பாட்டால் அச்சுறுத்தலுக்கு உள்ளான இவர் மார்ச், 3, 2016 அன்று அடையாளம் தெரியாத நபர்களால் சுட்டுப் படுகொலை செய்யப்படார். உலகளாவிய சூழல் ஆர்வலர்களின் கருத்தின்படி காடுகள் மற்றும் ஆறுகளை பாதுகாக்கப் பாடுபடும் சுற்றுச்சூழல் ஆர்வலர்களுக்கு ஹொண்டுராஸ் நாடு உலகின் மிக ஆபத்தான நாடாக விளங்குகிறது.<span data-segmentid="74"></span>  
## இதையும் காண்க
மேக்சிமா ஆக்கூன்யா த சாப்
# பார்த்திய எய்வு

, வட இத்தாலி.  '']]  
**பார்த்திய எய்வு** என்பது பண்டைக்கால ஈரானிய மக்களான பார்த்தியர்களால் பிரபலமடைந்த ஒரு போர் உத்தி. இலகுகவச குதிரையின்மேல்  பார்த்திய வில்லாளிகள் முழு வீச்சில் பின்வாங்கும்போது,  உடலை திருப்பி பின்தொடரும் எதிரியை நோக்கி அம்பை எய்வர். இதை செயல்படுத்த சிறந்த குதிரையேற்ற திறன் தேவை, ஏனெனில் சவாரியாளர் கைகளில் வில் ஏந்தியிருப்பார். பார்த்தியர்களின் காலத்தில் அங்கவடி கண்டுபிடிக்கப்படவில்லை என்பதால், சவாரியாளர் தனது கால்களின் அழுத்தத்தால் மட்டுமே அவரின் குதிரையை வழிநடத்த இயலும். பின்வாங்குவது போல் நடிக்கும் போது, இந்த உத்தி எதிரியை நிலைகுலைய வைக்கும்.  

இந்த உத்தியை  சாகர்கள், ஹீனர்கள், துருக்கியர்கள், அங்கேரியர்கள் மற்றும் மங்கோலியர்கள் உட்பட பெரும்பாலான ஐரோவாசிய நடோடிகள் பயன்படுத்தினர், இது மேலும் சசானிய குதிரைப்படைப் பிரிவுகளான கிளிபனாரி மற்றும் கட்டபிறாக்து ஆகியவற்றிலும் பயன்படுத்தப் பட்டது.  

காரே போரில் இந்த உத்தி (பார்த்தியர்களால்) செயல்படுத்தப்பட்டது. இப்போரில் பார்த்திய எய்வு, ரோமானிய தளபதி கிரேசசை பார்த்தியர்கள் வெல்ல ஒரு முக்கிய காரணி ஆகும்.  

## மேலும் பார்க்க
- ஏற்ற வில்வித்தை
# சிகோ மெண்டிஸ்


**பிரான்சிஸ்கோ ஆல்வெஸ் மெண்டீஸ் ஃபைஹோ (Francisco Alves Mendes Filho**, சிகோ மெண்டிஸ் **Chico Mendes** என அறியப்படுபவர் (திசம்பர் 15, 1944 – திசம்பர் 22, 1988), பிரேசில் இரப்பர் தொழிலாளர் தொழிற்சங்க தலைவர் மற்றும் சூழலியலாளர். இவர் அமேசான் மழைக்காடுகள பாதுகாக்க போராடியவர், மனித உரிமைப் போராளி பிரேசில் நாட்டின் விவசாயிகள், பழங்குடிமக்கள் ஆகியோரின் உரிமைக்காக தன் வாழ்நாள் முழுக்க போராடியவர் ஆவார். திசம்பர் 22, 1988 அன்று அமேசான் காடுகளை அழித்துப் பால்பண்ணை நடத்துபவரின் மகனால் இவர் படுமொலை செய்யப்பட்டார். பிரேசில் உயிர் பன்மயப் பாதுகாப்பு நிறுவனத்துக்குச் சிகோ மெண்டிஸ் பெயர் பிரேசில் அரசால் வைக்கப்பட்டுள்ளது.
# ஜாலியின் தராசு


**ஜாலியின் தராசு** என்பது ஒரு சாதாரண வில் தராசு ஆகும். இதனைப் பயன்படுத்தி சிறு திண்மப் பொருட்களின் ஒப்படர்த்தியினைக் காணலாம்.  

இங்கு ஒரு கம்பிச்சுருளின் மேல்பகுதி ஒரு நிறுத்துகையின் (*Stand*) துணையடன் செங்குத்தாகத் தொங்கவிடப்பட்டுள்ளது. கம்பிச்சுருளின் அடிப்பகுதியில் ஒன்றன் கீழ் ஒன்றாக இரு தராசுத்தட்டுகள் தொங்கவிடப்பட்டுள்ளன. அடித்தட்டு நீரில் மூழ்கி இருக்கிறது. இதற்காக நிறுத்துகையில் ஒரு மேடையும் அதன்மேல் தண்ணீர் உள்ள முகவையும் உள்ளது. கம்பிச்சுருளின் பக்கம் நிறுத்துகையில் ஓர் அளவுகோல் உள்ளது. பொருளை மேல்தட்டில் வைத்து கம்பிச்சுருள் எவ்வளவு நீட்சியினைப் பெறுகிறது எனக்கண்டு, பின் பொருளினை அடித்தட்டில் வைத்து நீட்சியினைக் காண வேண்டும்.  

இந்த அளவுகள் முறையே **w** , **w**' என்றால்:  

:ஒப்படர்த்தி = <math>\frac{w}{(w - w')}</math>
# அட்சன் விரிகுடா


**அட்சன் விரிகுடா** (*Hudson Bay*) கனடாவின் கிழக்கு நடுப்பகுதியில் உள்ள விரிகுடாக் கடல் ஆகும். இது உலகின் நான்காவது மிகப்பெரும் கடல் ஆகும்; இதன் பரப்பு 316,000 சதுர மைல்கள் (819,000 சதுர கிலோமீட்டர்கள்). வடக்குக் கடலோரமும் மேற்கு கடலோரமும் நூனவுட்டிற்கு உரிமையானது. தெற்கு கடலோரம் மானிட்டோபாவிற்கும் ஒன்ராறியோவிற்கும் இடையே பிரிபட்டுள்ளது. கிழக்குக் கடலோரம் கியூபெக்கிற்குச் சொந்தமானது. இது அத்திலாந்திக்குப் பெருங்கடலுடன் விரிகுடாவின் வடகிழக்கில் உள்ள அட்சன் நீரிணையால் இணைக்கப்பட்டுள்ளது. விரிகுடாவின் வடக்கில் உள்ள பாக்சு கால்வாய் இதை ஆர்க்டிக் பெருங்கடலுடன் இணைக்கிறது.  

இதன் நீர் மிகப் பரந்த பரப்பில் பாய்கின்றது; ஏறத்தாழ பரப்பில் ஒன்ராறியோவின் பகுதிகள், கியூபெக், சஸ்காச்சுவான், ஆல்பர்ட்டா, பெரும்பாலான மானிட்டோபா, தென்கிழக்கு நூனவுட், மற்றும் வடக்கு டகோட்டா, தெற்கு டகோட்டா, மினசோட்டா, மொன்ட்டானா பகுதிகளுக்குப் பாய்கின்றது. அட்சன் விரிகுடாவின் தென்பக்க கிளை ஜேம்சு விரிகுடா எனப்படுகின்றது.  

1610இல் தனது கப்பல் *டிசுகவரி* மூலம் வந்து இந்த விரிகுடாவை கண்டறிந்த இங்கிலாந்தின் நாடுகாண் பயணி என்றி அட்சன் பெயரில் இது அழைக்கப்படுகின்றது.  

## மேற்சான்றுகள்
# அசங்கர்


- திபெத்திய பௌத்த சித்தரிப்பு]]  

**அசங்கர்** (*Asanga*) தனது உடன் பிறந்தவரான வசுபந்துவுடன் இணைந்து யோகசாரம் எனும் மகாயான பௌத்த விஞ்ஞானவாத தத்துவப் பிரிவை நிறுவியவர். வசுபந்துவுடன் இணைந்து திரிபிடகத்தின் அபிதம்மத்தை விரிவாக விளக்கிய பௌத்த தத்துவ ஆசிரியர்.  

பண்டைய காந்தார நாட்டின் புருஷபுரம் எனும் தற்கால பாகிஸ்தானில் உள்ள பெசாவர் நகரத்தில் சத்திரிய தந்தைக்கும் வேதிய தாய்க்கும் கி பி நான்காம் நூற்றாண்டில் பிறந்தவர். துவக்கத்தில் சர்வாஸ்திவாத பௌத்தப் பிரிவில் இருந்தவர். பின்னர் மகாயான பௌத்தத்தில் இணைந்தவர்.  

## படைப்புகள்
அசங்கர் யோகசார தத்துவத்தை விளக்க யோகசார-பூமி-சாத்திரம் மற்றும் *மகாயானசம்கிரகம்* எனும் நூல்களை எழுதியுள்ளார். மேலும் *அபிதர்ம-சமுச்சயம்* எனும் நூலையும் எழுதியுள்ளார்.
# வீர் சாவர்க்கர் பன்னாட்டு வானூர்தி நிலையம்


**வீர் சாவர்க்கர் பன்னாட்டு வானூர்தி நிலையம்**, இந்திய ஒன்றியப் பகுதியான அந்தமான் நிக்கோபார் தீவுக்கூட்டத்தில் உள்ள போர்ட் பிளேரில் அமைந்துள்ளது. இதை போர்ட் பிளேர் விமான நிலையம் என்றும் அழைக்கின்றனர். வினாயக் தாமோதர் சாவர்க்கர் என்ற இந்திய விடுதலைப் போராட்ட வீரரின் பெயர் இந்நிலையத்துக்கு சூட்டப்பட்டுள்ளது. இந்த நிலையத்தில் பொதுமக்கள் பயன்பாட்டுக்கான வானூர்திகள் வந்து செல்கின்றன.
# நியூபவுண்ட்லாந்து (தீவு)



**நியூபவுண்ட்லாந்து** (*Newfoundland*) வட அமெரிக்கப் பெருநிலப்பகுதியின் கிழக்குக் கடலோரமாக உள்ள பெரிய கனடியத் தீவாகும். நியூஃபவுன்லாந்து மற்றும் லாப்ரடோர் மாகாணத்தின் பெரும்பாலான மக்கள் வாழும் தீவாகவும் உள்ளது. இந்தத் தீவு லாப்ரடோர் மூவலந்தீவிலிருந்து பெல் ஐல் நீரிணையாலும் கேப் பிரெடன் தீவிலிருந்து கபோட் நீரிணையாலும் பிரிக்கப்பட்டுள்ளது. செயின்ட் லாரென்சு ஆற்றின் முகத்துவாரத்தை அடைத்துக் கொண்டுள்ளதால் உலகின் மிகப் பெரும் கயவாயான செயின்ட் லாரன்சு வளைகுடா உருவாகியுள்ளது. நியூபவுண்ட்லாந்தின் பக்கத்துப் பகுதியாக பிரான்சிய கடல்கடந்த சமூகமான செயிண்ட் ப்யேர் அண்ட் மீகேலோன் உள்ளது.  

பரப்பளவுள்ள நியூபவுண்ட்லாந்து உலகின் 16ஆவது பெரும் தீவாகவும் கனடாவின் நான்காவது தீவாகவும் உள்ளது. மாகாணத் தலைநகரம், செயின்ட் ஜான்ஸ், தீவின் தென்கிழக்குக் கடலோரத்தில் அமைந்துள்ளது; தலைநகரத்தின் தெற்கில் உள்ள கேப் இசுப்பியர் வட அமெரிக்காவின் கிழக்குக் கோடி முனையாக (கிரீன்லாந்து நீங்கலாக) விளங்குகின்றது.  

கனடாவின் 2006ஆம் ஆண்டு அலுவல்முறை கணக்கெடுப்பின்படி, நியூபவுண்ட்லாந்தின் 57% நபர்கள் பிரித்தானிய அல்லது ஐரிய மரபுவழியினராக கூறிக் கொள்கின்றனர்; 43.2% நபர்கள் குறைந்தது ஒரு ஆங்கிலப் பெற்றோரையும், 21.5% நபர்கள் ஒரு ஐரியப் பெற்றோரையும், 7% நபர்கள் குறைந்தது ஒரு இசுக்காட்டிய பெற்றோரையும் கொண்டுள்ளனர். தவிரவும் 6.1% பேர் குறைந்தது ஒரு பெற்றாராவது பிரான்சியராக கொண்டுள்ளனர். 2006 மக்கட்டொகைக் கணக்கெடுப்பின் படி இதன் மக்கட்டொகை 479,105 ஆகும்.  
## மேற்சான்றுகள்
# உலக ஊக்க மருந்து தடுப்பு ஆணையம்


**உலக ஊக்கமருந்து தடுப்பு ஆணையம்** (*World Anti-Doping Agency*) ஊக்க மருந்து இல்லாத விளையாட்டு உலகை உருவாக்க வேண்டியதை கடமையாக கொண்டு பன்னாட்டு ஒலிம்பிக் குழுவின் தலைமையில் செயல்பட்டு வருகின்றது. இவ்வமைப்பு 1999 நவம்பர் 10 இல் சுவிட்சர்லாந்து, லோசான் நகரில் ஆரம்பிக்கப்பட்டது. 2002 முதல் இவ்வமைப்பின் தலைமையகம் கனடாவின் மொண்ட்ரியால் நகரத்தில் இயங்கி வருகின்றது. லோசான் அலுவலகம் ஐரோப்பாவின் பிராந்திய அலுவலகமாக இயங்கி வருகிறது. இவற்றை விட ஆசியா/ஓசியானியா, ஆப்பிரிக்கா, இலத்தீன் அமெரிக்கா ஆகிய பகுதிகளிலும் பிராந்திய அலுவலகங்கள் உள்ளன.  

2016 சனவரி 1-ம் தேதி மெல்டோனியத்தை தடைசெய்யப்பட்ட மருந்துகள் பட்டியலில் சேர்த்தது. உருசிய டென்னிஸ் வீராங்கனை மரியா சரப்போவா விதிமுறைகளுக்கு எதிரான அளவுக்கு அதிகமாக மெல்டோனியத்தை எடுத்துக் கொண்டது சோதனையில் உறுதியானதையடுத்து தற்காலிகமாக டென்னிஸ் போட்டிகளில் இருந்து நீக்கப்பட்டார்.
# லாப்ரடோர் மூவலந்தீவு



**லாப்ரடோர் மூவலந்தீவு** (*Labrador Peninsula*) கனடாவின் கிழக்குப் பகுதியிலுள்ள பெரிய மூவலந்தீவு ஆகும். இதன் மேற்கே அட்சன் விரிகுடாவும் வடக்கில் அட்சன் நீரிணையும் கிழக்கில் லாப்ரடோர் கடலும் தென்கிழக்கில் செயின்ட் லாரன்சு வளைகுடாவும் எல்லைகளாக அமைந்துள்ளன. நியூஃபவுன்லாந்து மற்றும் லாப்ரடோர் மாகாணத்தின் அங்கமான லாப்ரடோர் இந்த மூவலந்தீவில்தான் உள்ளது. கியூபெக் மாகாணத்தின் சகுனே-லாக்-செயின்ட் ழான், கோட்-நோர்டு, நோர்டு-டு-கியூபெக் பகுதிகளும் இந்த மூவலந்தீவில் உள்ளன. இந்த மூவலந்தீவில் ஏறத்தாழ 150,000 (2006 கணக்கெடுப்பு) பேர் வாழ்கின்றனர். இதன் பரப்பு ஆகும்; இது உலகின் நான்காவது பெரிய மூவலந்தீவாக உள்ளது.  

## மேற்சான்றுகள்
# லாப்ரடோர்



**லாப்ரடோர்** (*Labrador*) கனடாவின் நியூஃபவுன்லாந்து மற்றும் லாப்ரடோர் மாகாணத்தின் வட பகுதியில் அமைந்துள்ள மண்டலமாகும். இம்மாகாணத்தின் பெருநிலப் பகுதியில் அமைந்துள்ள லாப்ரடோர், நியூபவுண்ட்லாந்திடமிருந்து *பெல் ஐல் நீரிணை*யால் பிரிக்கப்பட்டுள்ளது. அத்திலாந்திக்கு கனடாவின் வடகோடியில் அமைந்துள்ள பெரிய புவியியல் பகுதியாகவும் விளங்குகின்றது.  

லாப்ரடோர் மூவலந்தீவின் கிழக்குப் பகுதியில் லாப்ரடோர் அமைந்துள்ளது. இதன் மேற்கிலும் தெற்கிலும் கியூபெக் மாகாணம் உள்ளது. கனடியப் பகுதியான நூனவுட்டுடன் கில்லினிக் தீவு மூலமாக சிறு எல்லையைப் பகிர்ந்துள்ளது.  

லாப்ரடோரின் பரப்பளவு நியூபவுண்ட்லாந்து தீவின் பரப்பை விட இருமடங்காக இருந்தபோதிலும் இங்கு மாகாணத்தின் 8% மக்களே வசிக்கின்றனர். லாப்ரடோரின் முதற்குடி மக்களாக வடக்கு இனுவிட்டுகளும் தெற்கு இனுவிட்டு-மெடிசுகளும் இன்னு இனத்தவரும் உள்ளனர். 1940களிலும் 1950களிலும் இங்குள்ள இயற்கை வளங்கள் அறியப்படும்வரை முதற்குடி அல்லாதவர்கள் லாப்ரடோரில் தங்கி வாழ்ந்ததில்லை.  
## மேற்சான்றுகள்
# கள்ளி முளையான்


**கள்ளி முளையான்** (*Caralluma umbellata*) அபோசினாசி (Apocynaceae) என்ற குடும்பத்தைச் சார்ந்த இந்த தாவரம் ஒரு பூக்கும் தாவரம் ஆகும்.  
இத்தாவரத்தில் 150 வகைகள் உள்ளன. அரபு மொழியில் இத்தாவரத்தின் பொதுப்பெயருக்கான விளக்கம் *சதை காயம்* என்று அறியப்படுகிறது. ஆப்பிரிக்காப் பகுதியில் காணப்படும் இத்தாவரம் மூலிகை மருந்தாகப் பயன்படுகிறது.
# தகரை



**தகரை** (*Senna tora*) இது ஒரு பூக்கும் தாவர வகையைச் சேர்ந்த மூலிகைத் தாவரம் ஆகும். காசல்பினிஒடிஸ் (Caesalpinioideae) என்ற துணைக்குடும்பத்தைச் சார்ந்தது என தாவரவியலாளர் லின்னேசியஸ் வகைப்படுத்திக் காட்டுகிறார். இத்தாவரத்தின் பெயர் சிங்கள மொழியிலிருந்து வந்ததாகக் கூறப்படுகிறது. இலங்கையில் இத்தாவரம் நிறைய இடங்களில் காணப்படுகிறது. இதன் பூர்வீகம் எதுவென்று தெரியாவிட்டாலும், தெற்கு ஆசியப் பகுதியாக இருக்கலாம் என்று கூறப்படுகிறது.
# செம்பிரண்டை


**செம்பிரண்டை** (*Cissus repens*) என்பது மழைக்காடுகளில் வளரும் ஒரு பூக்கும் தாவரம் ஆகும். இது கிரேப்ஸ் (Vitaceae) என்ற குடும்பத்தைச் சார்ந்த தாவரம் ஆகும். இவை பொதுவாக ஆசியா மற்றும் நில நடுக்கோட்டுக்கு அருகில் அமைந்துள்ள நாடுகளில் காணப்படுகின்றன. ஆஸ்திரேலியாவின் கேப் யோர்க் தீபகற்பம் குயின்ஸ்லாந்துதின் வெப்பமண்டல மழைக்காடுகள் போன்றவற்றில் இவை காணப்படுகின்றன. இதன் தண்டு கொடிபோல் சுருண்டு, இதன் இலைகள் இதய வடிவில் காணப்படுகிறது.
# சிர்க்கோனியம்(III) குளோரைடு


:Zr + 3 ZrCl<sub>4</sub> → 4 ZrCl<sub>3</sub>  

அலுமினியத்தை சிர்க்கோனியம் நாற்குளோரைடுடன் சேர்த்து ஒடுக்கும் முகவராகப் பயன்படுத்தினால், வினையில் தொடர்ச்சியாக குளோரோவலுமினேட்டுகள் உருவாகின்றன.உதாரணமாக[Zr(AlCl<sub>4</sub>)<sub>2</sub>(AlCl<sub>4</sub>)<sub>2</sub>] and Zr(AlCl<sub>4</sub>)<sub>3</sub>.  

சிர்க்கோனியம் முக்குளோரைடு போன்ற மூவாலைடுகள் ஒப்பீட்டளவில் எளிதில் ஆவியாவதில்லை. இதனால் வாயுநிலை ஆக்சிசன் ஒடுக்கியைச் சேர்ப்பதால் இம்மாசுச் சீர்கேட்டை தவிர்க்கலாம். உதாரணமாக, சிர்க்கோனியம் முக்குளோரைடை சிர்க்கோனியம் நாற்குளோரைடுடன் ஐதரசன் வாயுவைச் சேர்ப்பதன் மூலம் ஒடுக்க வினையில் தயாரிக்க முடியும்.  

:ZrCl<sub>4</sub> + ½ H<sub>2</sub> → ZrCl<sub>3</sub> + HCl  

## கட்டமைப்பு

சில சிர்க்கோனியம் ஆலைடுகள் (ZrCl3, ZrBr3, and ZrI3) HfI3 சேர்மத்தை ஒத்த கட்டமைப்பைக் கொண்டுள்ளன. ஒரே மாதிரியான இடக்குழு (P63 / MCM) மற்றும் அலகில் 2 மூலக்கூறு அறுங்கோண அமைப்பையும் பெற்றுள்ளன. சிர்க்கோனியம் முக்குளோரைடின் காந்த ஏற்புத்திறன் ஒவ்வொரு Zr(III) மையத்தின் மீதும் இணையில்லா எலக்ட்ரான்களின் உலோக - உலோக இடைவினைகளை பரிந்துரைக்கிறது. ZrCl3 இன் காந்த திருப்புத் திறன் மதிப்பு (0.4 போர் மக்னட்டான்) உலோக ஆர்பிட்டால்களின் கணிசமான மேற்படிதலைக் குறிக்கிறது
# உத்ரெக்ட்


**உத்ரெக்ட்** (*Utrecht*, ; ) டச்சு மாகாணமான உத்ரெக்ட்டின் தலைநகரமும் மிகுந்த மக்கள் வாழும் நகரமும் ஆகும். இது இரான்ட்சுடாடு நகரத்தொகுதியின் கிழக்கு மூலையில் உள்ளது. நெதர்லாந்திலுள்ள நகராட்சிகளில் நான்காவது மிகப் பெரும் நகராட்சியாக விளங்குகின்றது. 2014ஆம் ஆண்டு கணக்கெடுப்பின்படி இதன் மக்கள்தொகை 330,772 ஆக இருந்தது.  

உத்ரெக்ட்டின் தொன்மையான நகரமையம் பிந்தைய நடுக்காலத்துக் கட்டிடங்களையும் கட்டமைப்புகளையும் கொண்டுள்ளது. 8ஆம் நூற்றாண்டிலிருந்து இது நெதர்லாந்தின் சமய மையமாக விளங்குகின்றது. டச்சுப் பொற்காலம் வரை இதுவே நெதர்லாந்தின் மிகவும் முக்கியமான நகரமாக இருந்தது; நாட்டின் பண்பாட்டு மையமாகவும் மிகவும் மக்கள்தொகை மிகுந்த நகரமாகவும் ஆம்ஸ்டர்டம் முன்னேறியது. 1321க்கும் 1382க்கும் இடையே கட்டப்பட்ட டோம்கெர்க் பேராலயம் சுற்றுலாத் தலமாக விளங்குகின்றது. 1674இல் ஏற்பட்ட சூறாவளி ஒன்றில் இப்பேராலயத்தின் ஒரு பகுதி அழிபட்டது. இப்பகுதி மீண்டும் கட்டப்படவில்லை. எனவே இப்பகுதி பேராலயத்தின் மற்ற பகுதிகளிலிருந்து தனியாக உள்ளது.  

நெதர்லாந்தின் பெரியப் பல்கலைக்கழகமான உத்ரெக்ட் பல்கலைக்கழகம் இங்குள்ளது. தவிரவும் பல உயர் கல்வி நிறுவனங்கள் இந்நகரில் உள்ளன. நாட்டின் மையத்தில் இருப்பதால் இருப்பூர்தி, சாலைப் போக்குவரத்துக்கு மையச்சாக விளங்குகின்றது. பண்பாட்டு நிகழ்வுகளில் ஆம்சுட்டர்டாமை அடுத்து நாட்டின் இரண்டாமிடத்தில் உள்ளது.  
2012இல் *லோன்லி பிளானட்* உலகின் பாராட்டப்படாத இடங்களில் முதல் பத்து இடங்களுக்குள் உத்ரெக்ட்டை சேர்த்துள்ளது.  

## மேற்சான்றுகள்
# கார நீராற்பகுத்தல்

**கார நீராற்பகுத்தல்** *(Alkaline hydrolysis)* என்பது பொதுவாக கரிம வேதியியலில் அணுக்கருகவர் பதிலீட்டு வினை வகையைக் குறிக்கும். இவ்வகை வினைகளில் ஐதராக்சைடு அயனி தாக்குகின்ற மின்னணு மிகுபொருளாகச் செயல்படுகிறது.  

## உதாரணம்

எசுத்தர்கள் மற்றும் அமைடுகளின் கார நீராற்பகுத்தல் வினையில், மின்னணு மிகுபொருளான ஐதராக்சைடு அயனி அணுக்கருகவர் அசைல் பதிலீட்டு வினையின் போது கார்பனைல் கார்பனைத் தாக்குகிறது. ஓரிடத்தான் அடையாளங் காணும் சோதனைகள், இவ்வினையின் வினைவழி முறைக்கு வலு சேர்க்கின்றன. உதாரணமாக, எத்தில் புரொப்பியோனேட்டுடன் ஓர் ஆக்சிசன்–18 எனப்பெயரிடப்பட்ட ஈதாக்சி குழுவைச் சேர்த்து சோடியம் ஐதராக்சைடுடன் சூடுபடுத்தினால் உருவாகும் சோடியம் புரொப்பியோனேட்டில் ஆக்சிசன்–18 முற்றிலுமாக இருப்பதில்லை. ஆனால் வினையில் உருவாகும் எத்தனாலில் அது காணப்படுகிறது.  

## பயன்கள்

சாக்கடைநீர் தூய்மையாக்கிகள் இம்முறையைப் பயன்படுத்திக் கொள்கின்றன. குழாய்களில் காணப்படும் மாசுப் பொருட்களை இம்முறையில் அவை கரைக்கின்றன.
# காஞ்சிபுரம் கற்கீசுவரர் கோயில்



**காஞ்சிபுரம் கற்கீசுவரர் கோயில் (கற்கீசம் இலட்சுமீசம்)** என அறியப்படும் இது, காஞ்சியிலுள்ள சிவக் கோயில்களில் ஒன்றாகும். மேலும், இவ்விறைவரை **கல்கீசர்** எனும் மற்றொரு பெயருடனும் அழைக்கப்படுகிறது. இக்கோவில் குறிப்புகள், காஞ்சி புராண படலத்துள் உட்கோயில்களாகச் சொல்லப்பட்டுள்ளது.  

## இறைவர், வழிபட்டோர்
- இறைவர்: கற்கீசுவரர்.
- வழிபட்டோர்: திருமால், மகாலட்சுமி ஆகியோர்.

## தல வரலாறு
கொடியவர்களை அழிப்பதற்காக யுகாந்திர காலத்தில் திருமால் கற்கியாகத் தோன்றி, காஞ்சிக்கு வந்து சிவலிங்கப் பிரதிட்டை செய்து வழிபட்டு எண்ணற்ற வரங்களைப் பெற்றார் என்பது வரலாறு.  

## தல விளக்கம்
கற்கீசம் எனும் இது, ஊழி முடிவில் கொடியவர்களை அழித்தற் பொருட்டுத் திருமால் கற்கி (குதிரை) ஆக இருந்து வீரராக வேசத்திற்குத் தெற்கில் மண்ணி தீர்த்தக் கரையில் வணங்கி வரம்பெற்ற தலம் ஆகும். வீரராகவேசத்திற்கும் ஐயனார் கோயிலுக்கும் அடுத்துள்ள இச்சிவலிங்கத்தை வணங்கினோர் போக மோட்சங்களை பெறுவார்.  

## தல பதிகம்
- **பாடல்**: (**கற்கீச வரலாறு**) (*எண்சீரடி யாசிரிய விருத்தம்*)
::தகைபெறும்இக் கடிவரைப்பின் தென்பால் மண்ணித்  
:தடங்கரையில் கற்கீசத் தலமாம் அங்கண், உகமுடிவில் கயவர்தமை  
::அழிப்ப மாயோன் உயர்பிருகு சாபத்தால் கற்கியாகி, இகழருஞ் சீர்க்  
:காஞ்சியில்வந் திலிங்கந் தாபித் தினிதேத்தி எண்ணிலரும் வரங்கள்  
::பெற்றான், புகழுறும்அவ் விலிங்கத்தைத் தொழுது மண்ணிப் புனலாடும்  
:அவர்பெறுவார் போகம் வீடு.  

- **பொழிப்புரை**:
::''தகுதியமையும் இவ்வொளியுடைய சூழலின் தென் திசையில் மண்ணி  
:''என்னும் தீர்த்தக்கரையில் கற்கீசத்தலம் உள்ளது ஆகும். அவ்விடத்தில்  
::''யுகத்திறுதியில் கீழ் மக்கள் தம்மை அழிப்பதற்குத் திருமால் உயர்ந்த பிருகு  
:''முனிவர் சாபத்தால் கற்கியாகத் தோன்றி அரிய புகழ்படைத்த காஞ்சியை  
::''அடைந்து சிவலிங்கம் தாபித்தினிது துதித்து அளவிடலரிய வரங்களைப்  
:''பெற்றனர். மண்ணியில் மூழ்கிப் புகழ்மிக்கும் அவ்விலிங்கத்தைத்  
::''தொழுவோர் போகமோட்சங்களைப் பெறுவர்..  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்குப் பகுதியில் பிள்ளையார்பாளையம் கிருஷ்ணராயர் தெருவில் சென்று வயல்வெளியில் இக்கோவில் தாபிக்கப்பட்டள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் மேற்கு திசையில், கச்சபேசுவரர் கோயிலின் மேற்கு திசையில் இக்கோவில் அமைந்துள்ளது.
# போதி மரம்

, புத்தகயா]]  
800-ஆம் ஆண்டு சிற்பம்]]  

**போதி மரம்** (*Bodhi Tree*) (சமசுகிருதம்: बोधि) என்பதற்குத் தமிழில் அரச மரம் எனப் பொருளாகும். இந்தியாவில் பீகார் மாநிலத்தின் புத்தகயாவில் உள்ள மகாபோதிக் கோயிலில் உள்ள அரச மரத்தைப் பௌத்தர்கள் மகாபோதி என அழைக்கிறார்கள். புத்தர் எந்த அரசமரத்தடியில் அமர்ந்து ஆறு ஆண்டு காலம் தியானம் செய்து ஞானம் அடைந்தாரோ, அந்த போதி மரம் தற்போது புத்தகயாவில் *போதி மண்டா* எனப்படும் மகாபோதிக் கோயிலாகப் பாதுகாப்பாகக் காக்கப்பட்டு, அனைத்துலகப் பௌத்தர்களாலும் புனித மரமாக வணங்கப்படுகிறது.  

### போதி நாள்
போதி மரத்தடியில் புத்தர் ஞானம் அடைந்த நாளைப் போற்றி நினைவு கூரும் வகையில், ஒவ்வொரு ஆண்டும் டிசம்பர் எட்டாம் நாளைப் பன்னாட்டுப் பௌத்தர்கள் சிறப்பாகக் கொண்டாடுகிறார்கள்.  

## போதி மர வரலாறு
ஓவியம், ஆண்டு 1810]]  
வில் உள்ள தற்போதைய போதி மரம்]]  
புத்தகயாவில் உள்ள மகாபோதிக் கோயிலில் அரசமரத்தை மகாபோதி என்பர். புத்தர் தாம் வாழ்ந்த காலத்திலேயே இப்போதி மரம் பௌத்தர்களால் புனித மரமாகப் போற்றப்பட்டது. பேரரசர் அசோகர் இப்போதி மரத்தை வணங்கியும், அதனைப் போற்றும் வகையிலும் ஒவ்வொரு ஆண்டும் கார்த்திகை மாதத்தில் விழா எடுத்தார்.  
இப்போதி மரத்தை ஒட்டிப் *போதிமந்தா* எனும் விகாரம் எழுப்பப்பட்டது. பௌத்த குரு *சித்தகுத்தா* தலைமையில் முப்பதாயிரம் பிக்குகள் இவ்விடத்தில் பௌத்தக் கல்வி பயின்றனர்.  

பொ.ஊ. இரண்டாம் நூற்றாண்டில் இப்போதி மரம் புஷ்யமித்திர சுங்கன் என்ற மன்னராலும், பொ.ஊ. ஆறாம் நூற்றாண்டில் சசாங்கன் என்ற மன்னராலும் வெட்டப்பட்டதாகக் பொ.ஊ. ஏழாம் நூற்றாண்டில் இந்தியாவிற்கு வந்த சீனப்பௌத்தப் பயணி யுவான் சுவாங் தமது பயணக் குறிப்புகளில் குறித்துள்ளார். இப்போதி மரம் வெட்டப்படும் பொழுதெல்லாம் மீண்டும் அதே இடத்தில் புதிய அரச மரம் பௌத்தர்களால் நடப்பட்டு வந்தது.  

ஆங்கிலேயேர் ஆட்சிக் காலத்தில் தொல்லியல் ஆய்வறிஞர் அலெக்சாண்டர் கன்னிங்காம் முயற்சியால் இப்போதி மரம் அமைந்த மகாபோதிக் கோயில் இந்தியாவின் முதல்த் தொல்லியற் களமாக 1862-ஆம் ஆண்டில் இந்தியத் தொல்லியல் ஆய்வகப் பதிவேட்டில் பதிவு செய்யப்பட்டது.  

1876-இல் இப்போதி மரம் சூறாவளிக் காற்றில் அடியோடு முறிந்து விழுந்தது. அலெக்சாண்டர் கன்னிங்காம் அதே இடத்திலேயே புதிய அரச மரத்தை நட்டார்.  

### மகாபோதி மரத்தின் கிளைகள்
கட்டிட வளாகத்தில் 1950-ஆம் ஆண்டில் நடப்பட்ட மகாபோதி மரத்தின் கிளை]]  
புத்தகயா மகாபோதிக் கோயிலின் போதி மரத்தின் விதைகளைக் கொண்டும், போதி மரத்தின் இளங்கன்றுகளைக் கொண்டும் உலகில் பல இடங்களில் புத்தர் காலத்திலிருந்தே அரச மரங்கள் நடப்பட்டன . அவைகளில் சில;  

- கௌதமப் புத்தரின் பத்து முதன்மைச் சீடர்களில் ஒருவரான மௌத்கல்யாயனரால் சிராவஸ்தி நகரத்தில் உள்ள தேஜ வனத்தில் (உத்தரப் பிரதேசம்) மகாபோதி மரத்தின் முதற் கிளை நடப்பட்டது.
- பொ.ஊ.மு. 288-ஆம் ஆண்டில் அசோகரின் மகள் சங்கமித்தையால் அனுராதபுரம், (இலங்கை)யில் உள்ள சிறீ மகாபோதியில் போதி மரக் கன்று நடப்பட்டது.
- சென்னைப் பிரம்மஞான சபை<nowiki/>க் கட்டி<nowiki/>ட வளாகத்தில் 1950-ஆம் ஆண்டில் மகாபோதி மரத்தின் நாற்று நடப்பட்டது.
- அமெரிக்க ஐக்கிய நாட்டின் கலிபோர்னியா மாநிலத்தின் லாஸ் ஏஞ்சலீஸ் நகரப்பகுதியான *ஆயிரம் சிந்தூர மரங்கள்* (Thousand Oaks, California) பகுதியில் மகாபோதி மரத்தின் நாற்று நடப்பட்டுள்ளது.

## படத்தொகுப்பு

## இதனையும் காண்க
- மகாபோதி கோயில், புத்தகயா
- சிறீ மகாபோதி, இலங்கையில் உள்ள வெள்ளரசு மரம்
# ஏ. எசு. பன்னீர்செல்வன்

**ஏ. எசு. பன்னீர்செல்வன்** (A. S. Panneerselvan) என்பவர் இதழாளர், பத்தி எழுத்தாளர் ஆவார். ஆங்கில செய்தித்தாள் தி இந்துவில் *வாசகர்களின் ஆசிரியர்* என்னும் பொறுப்பில் இருந்து வருகிறார். பன்னாட்டு மற்றும் தேசிய இதழ்களில் கட்டுரைகள் இருநூற்றுக்கும் மேலாக எழுதியுள்ளார்.  

## செயல்பாடுகள்
மனவியல் கல்வியில் முதுநிலைப் பட்டம் பெற்ற பன்னீர்செல்வன் 1984 இல் இலங்கைக்குப் பயணம் மேற்கொண்டு கொழும்பு, யாழ்ப்பாணம், அம்பாறை முதலிய பகுதிகளிலிருந்து அங்குள்ள நிலைமைகள் குறித்து செய்தித் தொகுப்புகளை அனுப்பினார். இதனால் இலங்கையில் வாழும் மக்கள் நிலைமைகளை இந்தியாவிலும் உலக நாடுகளிலும் அறிய முடிந்தது.  

## பொறுப்புகளும் பதவிகளும்
1998 இல் ஆக்சுபோர்டு பல்கலைக்கழகத்தில் ராய்ட்டர் பெல்லோ பட்டம் பெற்றார். அவுட்லுக் என்னும் ஆங்கில கிழமை இதழில் பணிசெய்த பின் சன் நெட் ஒர்க் நிறுவனத்தில் சேர்ந்தார். அதில் மேலாண்மை இயக்குநர் பொறுப்பில் இருந்தார். பனோஸ் தென் ஆசியா நிறுவனத்தில் செயல் இயக்குநராகவும் ஊடக வளர்ச்சி உலக மன்றத்தில் செயல்குழு உறுப்பினராகவும் ஐ சி எப் ஜே என்னும் பன்னாட்டு இதழ் நிறுவனத்தில் ஆலோசனைக் குழு உறுப்பினராகவும் இருந்து வருகிறார். சென்னையில் உள்ள ஆசியப் பத்திரிக்கை கல்லூரியில் கற்பிக்கும் ஆசிரியராகவும் இருக்கிறார். பிரண்டுலைன் ஆங்கில இதழின் முயற்சியில் பிள்ளையார் சதுர்த்தியை முன்னிட்டு மக்களை ஈடுபடுத்தல் நோக்கில் ஒரு வீடியோ படத்தைப் பன்னீர்செல்வன் உருவாக்கினார். அமெரிக்க இங்கிலாந்து போன்ற நாடுகளில் பயணம் செய்து விரிவுரைகள் ஆற்றியுள்ளார்.  

## சான்றாவணம்

## மேலும் பார்க்க
http://www.thehindulfl.com/speakers/as-panneerselvam-readers-editor-of-the-hindu